Διάσημοι Βρετανοί ηθοποιοί: (**αριστερά-δεξιά**) Σον Κόνερι, Όντρεϊ Χέπμπορν, Κάρι Γκραντ, Τζούντι Ντεντς, Ντάνιελ Ντέι-Λιούις, Τζούλι Άντριους, Μάικλ Κέιν, Κέιτ Γουίνσλετ και Γκάρι Όλντμαν.
Ο **Κινηματογράφος του Ηνωμένου Βασιλείου** ή **Βρετανικός κινηματογράφος** (αγγλικά: Cinema of United Kingdom‎) έχει σημαντική κινηματογραφική βιομηχανία για πάνω από έναν αιώνα. Ενώ η παραγωγή ταινιών έφτασε στο υψηλότερο επίπεδο όλων των εποχών το 1936,  ωστόσο η «χρυσή εποχή» του βρετανικού κινηματογράφου θεωρείται συνήθως ότι συνέβη τη δεκαετία του 1940, κατά την οποία οι σκηνοθέτες Ντέιβιντ Λην,  Μάικλ Πάουελ, (με τον Έμερικ Πρέσμπουργκερ)  και τον Κάρολ Ριντ  παρήγαγαν τα έργα τους με τις πιο αναγνωρισμένες κριτικές. Πολλοί Βρετανοί ηθοποιοί έχουν κερδίσει κριτική επιτυχία και παγκόσμια αναγνώριση, όπως οι Όντρεϊ Χέπμπορν, Ολίβια Ντε Χάβιλαντ, Γκλίνις Τζονς, Μάγκι Σμιθ, Ρότζερ Μουρ, Μάικλ Κέιν,  Σον Κόνερι,  Τζόαν Κόλινς, Τζούντι Ντεντς, Τζούλι Άντριους Ντάνιελ Ντέι-Λιούις, Γκάρι Όλντμαν, Έμμα Τόμσον, Χιου Γκραντ και Κέιτ Γουίνσλετ.  Μερικές από τις ταινίες με τις μεγαλύτερες εισπράξεις όλων των εποχών έχουν γυριστεί στο Ηνωμένο Βασίλειο, συμπεριλαμβανομένου του τρίτου και του έκτου franchise ταινιών με τις περισσότερες εισπράξεις *Χάρι Πότερ* και *Τζέιμς Μποντ*. 

Η ταυτότητα της βρετανικής κινηματογραφικής βιομηχανίας, ιδιαίτερα όσον αφορά το Χόλυγουντ, έχει αποτελέσει συχνά αντικείμενο συζήτησης. Η ιστορία της έχει συχνά επηρεαστεί από προσπάθειες να ανταγωνιστεί την αμερικανική βιομηχανία. Η καριέρα του παραγωγού Αλεξάντερ Κόρντα σημαδεύτηκε από αυτόν τον στόχο, η Rank Organization επιχείρησε να το κάνει τη δεκαετία του 1940 και η Goldcrest τη δεκαετία του 1980. Πολλοί βρετανικής καταγωγής σκηνοθέτες, συμπεριλαμβανομένων των Άλφρεντ Χίτσκοκ, Κρίστοφερ Νόλαν και Ρίντλεϊ Σκοτ,  και ηθοποιοί, όπως ο Τσάρλι Τσάπλιν  και ο Κάρι Γκραντ, έχουν επιτύχει κυρίως μέσω της δουλειάς τους στις Ηνωμένες Πολιτείες.

Το 2009, οι βρετανικές ταινίες είχαν εισπράξεις περίπου 2  δισεκατομμύρια σε όλο τον κόσμο και μερίδιο αγοράς περίπου 7% παγκοσμίως και 17% στο Ηνωμένο Βασίλειο.  Οι εισπράξεις από το box office του Ηνωμένου Βασιλείου ανήλθαν συνολικά σε 1,1  δισεκατομμύρια λίρες το 2012,  με 172,5 εκατομμύρια εισητήρια. 

Το Βρετανικό Ινστιτούτο Κινηματογράφου σε μια δημοσκόπηση που έκανε, κατατάσσει ποιες θεωρούνται ως οι 100 καλύτερες βρετανικές ταινίες όλων των εποχών.  Τα ετήσια βραβεία BAFTA που διοργανώνονται από τη Βρετανική Ακαδημία Τεχνών Κινηματογράφου και Τηλεόρασης θεωρούνται ότι είναι τα βρετανικά αντίστοιχα των Βραβείων Όσκαρ.

Παραπομπές
----------

1. ↑  «BFI Screenonline: UK Feature Films Produced 1912–2023». Ανακτήθηκε στις 30 Ιουνίου 2008.
2. ↑  «The Directors' Top Ten Directors». British Film Institute. Αρχειοθετήθηκε από το πρωτότυπο στις 14 Μαΐου 2011. Ανακτήθηκε στις 2 Νοεμβρίου 2010.
3. ↑  «Powell, Michael (1905–1990)». British Film Institute. Ανακτήθηκε στις 25 Ιανουαρίου 2011.
4. ↑  «Reed, Carol (1906–1976)». British Film Institute. Ανακτήθηκε στις 25 Ιανουαρίου 2011.
5. ↑  «Caine, Michael (1933-)». British Film Institute. Ανακτήθηκε στις 11 Δεκεμβρίου 2010.
6. ↑  «Connery, Sean (1930-)». British Film Institute. Ανακτήθηκε στις 11 Δεκεμβρίου 2010.
7. ↑  «Winslet, Kate (1975-)». British Film Institute. Ανακτήθηκε στις 11 Δεκεμβρίου 2010.
8. ↑  «Harry Potter becomes highest-grossing film franchise». *The Guardian* (London). 11 September 2007.. Ανακτήθηκε στις 2 November 2010.
9. ↑  «Scott, Sir Ridley (1937-)». British Film Institute. Ανακτήθηκε στις 25 Ιανουαρίου 2011.
10. ↑  «Chaplin, Charles (1889–1977)». British Film Institute. Ανακτήθηκε στις 25 Ιανουαρίου 2011.
11. ↑  «UK film - the vital statistics». UK Film Council. Αρχειοθετήθηκε από το πρωτότυπο στις 11 Δεκεμβρίου 2011. Ανακτήθηκε στις 22 Οκτωβρίου 2010.
12. ↑  «UK cinema box office». Cinema Exhibitor's Association. Αρχειοθετήθηκε από το πρωτότυπο στις 12 Απριλίου 2013. Ανακτήθηκε στις 18 Μαρτίου 2013.
13. ↑  «UK cinema annual admissions». Cinema Exhibitor's Association. Ανακτήθηκε στις 18 Μαρτίου 2013. [*νεκρός σύνδεσμος*]
14. ↑  British Film Institute | The BFI 100 bfi.org
15. ↑  «Baftas fuel Oscars race». *BBC News*. 26 February 2001.. Ανακτήθηκε στις 14 February 2011.